
REPUBLIKA HRVATSKA

  ISTARSKA ŽUPANIJA

  OPĆINA  CEROVLJE

KLASA: 112-01/26-01/01
URBROJ: 2163-14-01/01-26-2
Cerovlje, 6. studenog 2026.

Na temelju članka 20. stavka 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 04/18, 112/19, 17/25), Općinski načelnik Općine Cerovlje, dana 6. studenog 2026., d o n o s i

R J E Š E N J E

o osnivanju i imenovanju Povjerenstva za provedbu javnog natječaja za imenovanje pročelnika/ce Jedinstvenog upravnog odjela Općine Cerovlje na određeno vrijeme
I.

Osniva se Povjerenstvo za provedbu javnog natječaja za imenovanje pročelnika/ce Jedinstvenog upravnog odjela Općine Cerovlje na određeno vrijeme do povratka odsutne pročelnice koji je objavljen u Narodnim novinama Republike Hrvatske, broj 128/26 od 6. studenog 2026. godine (u nastavku teksta: Povjerenstvo za provedbu natječaja).

U Povjerenstvo za provedbu javnog natječaja imenuju se:

1. Aleksandar Puh, za predsjednika,
2. Romina Bašić, za članicu,
3. Kamenko Opatić, za člana.
II.

Povjerenstvo za provedbu javnog natječaja obavlja sljedeće poslove:

1. utvrđuje koje su prijave na natječaj pravodobne i potpune,

2. utvrđuje listu kandidata prijavljenih na natječaj koji ispunjavaju formalne uvjete propisane natječajem,

3. kandidate s liste poziva na prethodnu provjeru znanja i sposobnosti,

4. provodi postupak provjere znanja i sposobnosti,

5. podnosi izvješće o provedenom postupku, uz koje prilaže rang-listu kandidata, s obzirom na rezultate provedene provjere znanja i sposobnosti.

III.

Ovo Rješenje stupa na snagu danom donošenja i objavit će se na Oglasnoj ploči i web stranici Općine Cerovlje.

